Turismul ar fi putut avea o revenire puternică datorită aderării la Schengen. Specialist: Autoritățile nu au anticipat oportunitatea
Turismul românesc se află în pragul unei perioade de dezvoltare accelerată, crede Gheorghe Fodoreanu, fost președinte al Asociației Naționale a Agențiilor de Turism (ANAT), impulsionat de progresul economic și de eliminarea granițelor prin aderarea deplină a României la spațiul Schengen. Deși această oportunitate deschide noi orizonturi, scoate la iveală și unele probleme structurale și lipsa de anticipare din partea autorităților.